《守宫》
明代·汤胤绩

谁解秦宫一粒丹，记时容易守时难。鸳鸯梦冷肠堪断，蜥蜴魂销血未干。

榴子色分金钏彩，茜花光映玉鞲寒。何时试卷香罗袖，笑语东君仔细看。

作者简介：（?—1467）明凤阳府凤阳人，字公让。汤和曾孙。少负才使气。工诗，与刘溥等唱酬，号十才子。由锦衣卫百户官至指挥佥事。分守孤山堡御鞑靼，战死。有《东谷集》。